Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: is jelenti. E korlátozás mértéke és feltételei tekintetében irányadó az Alkotmánybíróság 34/1994. (VI. 24.) AB határozata.
Paragraph Index: 1142

1. Egyetértek azzal a megállapításával, hogy az adatvédelmi törvénynek a közérdekű adatok nyilvánosságára vonatkozó 1999/79/II. szám rendelkezései elsősorban a közigazgatás hagyományos területein értelmezhetők egyértelműen, s úgy látom, hogy noha a hatályos jogszabályi rendelkezések együttes értelmezésével a felmerülő problémák jelentős része megoldható, szükséges a szabályozás módosítása, kiegészítése. Az adatkezelőknek természetesen a mindenkori hatályos szabályozás alapján kell megoldást találniuk az adatszolgáltatási gyakorlatuk során felmerült problémákra, és nem hagyatkozhatnak egy esetleges jövőbeli jogszabály-módosításra. Az Ön által felvetett értelmezésbeli, illetve gyakorlati megoldási javaslatok is azt a célt szolgálják, hogy a sajátos adatállományt kezelő és sajátos adatszolgáltatási problémákkal szembesülő Szolgálat a jelenlegi keretek között tudjon a jogszerű működés követelményeinek megfelelni.

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes